Lav et referat af nedenstående tekst:

Tekst:
Morten Bonde er Dansk Mester i højde spring. Han er nødt til at træne ude året rundt og det er ikke optimalt hvis han vil fortsætte med at hæve stangen. - Hvis der er koldt her ude, så er det rigtig svært at springe ordentligt, fordi man bliver kold, og så kan man slet ikke sætte af og løfte benet der op, hvor man skal, forklarer Morten Bonde til TV2 Nord. Det er ikke kun de største talenter, der har problemer om vinteren. Aalborg Atletik & Motion mister hver vinter 80 procent af deres ungdomsmedlemmer. Og mange kommer ikke igen når foråret kommer. Det er et problem, fordi klubben i forvejen ikke har så mange ungdomsmedlemmer. - Vi dør jo ligeså stille ud. Det er jo der vores livsnerve, den er. Hvis vi ikke har noget materiale at tage af, så bliver det jo ikke bedre. Så må vi bare nøjes med at løbe motionsløb, siger ungdomsformand, John Bonde. Katrine Mikkelsen er dansk mester i 100 og 200 meter sprint. Hun har også problemer med at træne ordentligt i kulden, fordi hun ikke kan eksplodere ordentlig i det kolde vejr. - Det ville da helt klart være en fordel, hvis vi havde mulighed for at være indendørs. Når man især laver sprint, starter og sådan noget, hvor man virkelig skal bruge alle sine kræfter, fortæller Danmarks mesteren. I Aalborg Kommune kan rådmand Henrik Thomsen godt forstå ønsket om en indendørstræningshal, og allerede nu er der planer for en mulitihal i Nørresundby, hvor Morten Bonde, Katrine Mikkelsen og andre atletikudøvere vil få mulighed for at træne indendørs om vinteren. - Det bliver ikke i 2008, men det er noget jeg synes man skal lægge sig i selen for at realisere i løbet af to til tre år, siger Henrik Thomsen.

Referat:
Nordjyske atletikudøvere må træne ude i alt slags vejr. Det går ud over både bredden og eliten.